Robert Michael Aconcha-Kohn

Robert Michael Aconcha-Kohn (født 1960, død 8. oktober 2004) var en 44 år gammel svensk statsborger som 8. oktober 2004 ble bragt til Oslo legevakt etter å ha blitt pågrepet på hospitset Ansgar hotell i Oslo. Han ble før arrestasjonen beskrevet som  rabiat, psykotisk og vanskelig å håndtere. Han hadde imidlertid roet seg ned og ba politiet om unnskyldning for sin oppførsel. Politiet valgte da å tre på mannen en anorakkhette for å hindre han i å spytte, før de bar han ned fra rom 401 i fjerde etasje på hospitset og ut i en ventende bil, for så 16 minutter senere å ankomme legevakten. Rettsmedisinsk institutt har senere testet hetta og det viste seg at en hårføner som ble holdt mot innsiden av anorakkhetta ikke klarte å blåse luft gjennom anorakkstoffet.Dagsavisen: Hans siste ord var unnskyld

Sakens natur ble kjent etter at politiet ble bøtelagt for forholdet, og flere stilte spørsmål ved om saken ble forsøkt hemmeligholdt på grunn av oppmerksomheten rundt de andre dødsfallene som ble debattert. Saken ble kjent som det tredje tilfellet av fire hvor en arrestant mistet livet som følge av kvelning i perioden 1990-2007. Hos Riksadvokaten påpekes det at informasjon om denne saken ble lagt ut på deres intranett, slik at alle i politiet og påtalemyndigheten kunne trekke lærdom av saken.Dagsavisen: Politiet kvalte mann med anorakkhetteReagerer på oppslag om hemmelighold, NTBtekst 12. juni 2007Dagsavisen: Overgrepene må granskes, 14. juni 2007

Høyesterettsadvokat Tor Erling Staff hevdet at det ikke var tilstrekkelig å vise til at saken var omtalt i 2004, og uttalte at «Når påtalemyndigheten kan unnlate å informere om en slik sak, spør jeg meg selv om hvilke andre lik som kan ligge rundt».Mer åpenhet om politiet, Aftenposten Morgen 13. juni 2007 Operasjonslederen ble i 2004 referert i Aftenposten Aften på uttalelsen «Politiet rykket ut og fikk kontroll over personen. Da han skulle fraktes til legevakt, mistet han bevisstheten. Han ble senere erklært død ved Ullevål universitetssykehus.»Staff mener politiet villedet om kvelning, NTBtekst 16. juni 2007

Saken ble en av flere hvor det ble reist spørsmål ved Riksadvokatens autoritet i saker hvor det ble startet etterforskning av politiets arbeid.Riksadvokatens autoritet er truet, Dagsavisen 29. oktober 2007, side 3Politiet bryter riksadvokatens instrukser, Dagsavisen 29. oktober 2007, side 10

 Se også 
 Politivold

 Referanser 

Kategori:Svensker
Kategori:Fødsler i 1960
Kategori:Dødsfall i politiets varetekt i Norge‎
Kategori:Dødsfall i 2004